Kui töötaja on enne 1. jaanuari 2010 puhkust ette kasutanud, lahutab tööandja vastavad kalendripäevad 2010. aasta  puhkusest.  Puhkuste ajakavasse peab tööandja märkima töötajate põhipuhkused ja kasutamata puhkused. Muud liiki puhkuste märkimine ajakavasse (nt lapsepuhkus) on töötaja sooviavalduseta välistatud. Ettevõtte töö sujuvaks korraldamiseks võib tööandja teha töötajatele ettepaneku teatada, kas ja millal nad soovivad lisaks põhipuhkusele kasutada muid puhkusi.